ปัญญวัฒน์ บุญมี

ปัญญวัฒน์ บุญมี (23 กันยายน พ.ศ. 2483 – 27 กุมภาพันธ์ พ.ศ. 2556) อดีตสมาชิกสภาผู้แทนราษฎร แบบบัญชีรายชื่อ และแบบสัดส่วน สังกัดพรรคประชาธิปัตย์ อดีตสมาชิกสภาผู้แทนราษฎรจังหวัดนครปฐม 5 สมัย และอดีตผู้ช่วยเลขานุการรัฐมนตรีว่าการกระทรวงอุตสาหกรรมประกาศกระทรวงอุตสาหกรรม เรื่อง แต่งตั้งข้าราชการการเมือง ตำแหน่งเลขานุการรัฐมนตรีและผู้ช่วยเลขานุการรัฐมนตรีว่าการกระทรวงอุตสาหกรรม

 ประวัติ 
นายปัญญวัฒน์ บุญมี เดิมมีชื่อว่า "ประสานต์ บุญมี" เกิดวันที่ 23 กันยายน พ.ศ. 2483 สำเร็จการศึกษาระดับปริญญาตรี บริหารธุรกิจบัณฑิต จากวิทยาลัยทองสุข

 งานการเมือง 
นายปัญญวัฒน์ บุญมี เคยเป็นกำนันตำบลพระประโทน และเป็นสมาชิกสภาจังหวัดนครปฐม ต่อมาได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎรจังหวัดนครปฐม ในการเลือกตั้ง พ.ศ. 2526 สังกัดพรรคชาติไทย แต่ในการเลือกตั้ง พ.ศ. 2529 ไม่ได้รับเลือกตั้ง ต่อมาในการเลือกตั้ง พ.ศ. 2531 การเลือกตั้งเดือนมีนาคม พ.ศ. 2535 การเลือกตั้งเดือนกันยายน พ.ศ. 2535 ได้รับเลือกตั้งต่อเนื่อง 3 สมัย ในสังกัดพรรคชาติไทย กระทั่งในการเลือกตั้ง พ.ศ. 2538 และ พ.ศ. 2539 ก็ไม่ได้รับเลือกตั้ง

ในปี พ.ศ. 2544 ได้กลับมาได้รับเลือกตั้งเป็นสมาชิกสภาผู้แทนราษฎรจังหวัดนครปฐม เป็นสมัยที่ 5 ในสังกัดพรรคไทยรักไทย แต่ในการเลือกตั้ง พ.ศ. 2548 ไม่ได้รับเลือกตั้งซึ่งพื้นที่เดิมเป็นชัยชนะของนายสมพัฒน์ แก้วพิจิตร จากพรรคชาติไทย ต่อมาในปี พ.ศ. 2550 ได้ย้ายมาลงสมัคร ส.ส.ในระบบสัดส่วน สังกัดพรรคประชาธิปัตย์ และได้รับเลือกตั้งเป็นสมาชิกสภาผู้แทนราษฎร สมัยที่ 6 และในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร ระบบบัญชีรายชื่อแบบบัญชีรายชื่อ - เลือกตั้ง 2554 - กรมประชาสัมพันธ์ สังกัดพรรคประชาธิปัตย์ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์) จนกระทั่งมาเสียชีวิตในขณะดำรงตำแหน่งดังกล่าว

นอกจากนี้แล้ว ในต้นปี พ.ศ. 2552 ที่มีการเลือกตั้งซ่อมแทนที่ของนายสมพัฒน์ แก้วพิจิตร ที่ถูกตัดสิทธิทางการเมืองไปเป็นระยะเวลา 5 ปี จากคดียุบพรรคชาติไทย นายมารุต บุญมี บุตรชายนายปัญญวัฒน์ก็ได้ลงรับเลือกตั้งด้วย ในสังกัดพรรคประชาธิปัตย์ ซึ่งนายปัญญวัฒน์ก็ได้หาเสียงช่วยลูกชายเต็มที่ จนได้รับการเลือกตั้ง นับเป็นครั้งแรกในรอบกว่า 12 ปีที่พรรคประชาธิปัตย์มี ส.ส. ในจังหวัดนครปฐมเปิดเบื้องลึก"ประชาธิปัตย์"ทะลวงฐานความนิยม "ทักษิณ" ผงาดคว้าส.ส.7 เก้าอี้ในพื้นที่พรรคเพื่อไทย จากมติชนออนไลน์

 สมาชิกสภาผู้แทนราษฎร 
ปัญญวัฒน์ บุญมี ได้รับเลือกตั้งเป็นสมาชิกสภาผู้แทนราษฎรทั้งหมด 7 สมัย ดังนี้

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครปฐม สังกัดดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครปฐม สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์

 ข้าราชการการเมือง 
ปัญญวัฒน์ บุญมี ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม เมื่อปี พ.ศ. 2531ประกาศกระทรวงอุตสาหกรรม เรื่อง แต่งตั้งข้าราชการการเมือง ตำแหน่งเลขานุการรัฐมนตรีและผู้ช่วยเลขานุการรัฐมนตรีว่าการกระทรวงอุตสาหกรรม

 ถึงแก่อนิจกรรม 
ถึงแก่อนิจกรรมเมื่อวันที่ 27 กุมภาพันธ์ พ.ศ. 2556 ด้วยโรคมะเร็งปอดครอบครัวรับศพ "ปัญญวัฒน์ บุญมี" กลับไปบำเพ็ญกุศลที่บ้านเกิด  มีพิธีพระราชทานเพลิงศพเมื่อวันที่ 9 มีนาคม พ.ศ. 2556 ณ วัดเกาะวังไทร จังหวัดนครปฐม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔

 อ้างอิง 

 แหล่งข้อมูลอื่น 
 รัฐสภาไทย 

หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากวิทยาลัยทองสุข
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งปอด